Aachen

Aachen (fonetski: Ahen), također poznat kao Bad Aachen (na francuskom jeziku i starom engleskom jeziku kao Aix la Chapelle) je banjsko lječilište i pogranični grad u njemačkoj saveznoj pokrajini Sjevernoj Rajni-Vestfaliji. 
Aachen se razvio iz rimskog naselja i banjskog lječilišta, nakon čega je postao omiljena srednjovjekovna carska rezidencija Karla Velikog, a od 936. do 1531. godine, ovaj grad je bio mjesto gdje su krunisani njemački kraljevi.

Najzapadniji je grad u Njemačkoj, smješten blizu granice s Belgijom i Holandijom, 61 km zapadno-jugozapadno od Kölna.. u bivšem rudarskom području. Jedan od vodećih njemačkih instituta visokog obrazovanja u tehnologiji, Univerzitet RWTH Aachen nalazi se u gradu.  Aachenska industrija obuhvata: nauku, inženjering i informatičku tehnologiju. Godine 2009. Aachen se našao na osmom mjestu među gradovima u Njemačkoj po pitanju inovacija.
Po podacima iz 2007 godine, grad je imao 259.030 stanovnika.
 Svjetska baština - Aachenska katedrala 
Gradnja ove kapele, sa osmougaonom bazilikom i kupolom, započela je oko 790–800 pod carem Karlom Velikim. Prvobitno inspirisan crkvama istočnog dela Svetog Rimskog Carstva, u srednjem veku je sjajno uvećan. Ovdje je i sahranjen Karlo Veliki.

Riznica katedrale u Aachenu smatra se jednom od najvažnijih crkvenih riznica u sjevernoj Evropi. Najistaknutiji predmeti inventara su Lotarov krst (oko 1000. godine nove ere), izrađen od zlata i umetnut dragim kamenjem, tamnoplava baršunasta misnica s izvezenim biserima, relikvijar-bista Karla Velikog od srebra i zlata i mramorni sarkofag ukrašen reljefom Otmice Prozerpine, koji je nekada sadržavao tijelo Karla Velikog. 

 Reference 

Kategorija:Gradovi u Sjevernoj Rajni-Vestfaliji
Kategorija:Aachen
Kategorija:Svjetska baština u Njemačkoj